Spænder livremmen ind Glem alt om at købe nyt legetøj til børnehaven eller få en vikar til plejehjemmet. Kommuner over hele landet, spænder i disse måneder livremmen ind for at holde årets budgetter. Straf fra Regeringen Hvis ikke de gør det, vanker der straf fra regeringen, og det forsøger kommunerne nu indædt at undgå. Mindst hver fjerde kommune i Danmark må ifølge en rundspørge fra Ritzau spare de sidste måneder af 2008 for ikke at overskride budgettet. Blandt dem er Kerteminde Kommune. - Vi har slået alle bremser i og bedt alle vores institutioner om kun at bruge penge på det allermest nødvendige. Alt det, de har påtænkt at købe, må vente til næste år, siger borgmester Palle Hansborg Sørensen (S). Spares overalt Ifølge en række af de kommuner, Ritzau har spurgt, bliver der sparet bredt på alle områder for at få budgetterne til at holde.  /ritzau/

Opsummering:
Mindst hver fjerde kommune i Danmark må spare de sidste måneder af 2008. Det sker for ikke at overskride budgettet. Hvis det sker, vanker der straf fra Regeringen.